b'\n_START_ARTICLE_\nUnited Football League\n_START_PARAGRAPH_\nAng United Football League (Tagalog:Nagkakaisang Liga ng Futbol), kilala rin bilang UFL Division 1 o UFL ay isang ligang pangfutbol na nakabase sa Kalakhang Maynila sa Pilipinas na pinamumunuan ng Football Alliance (Pinaikli:FA, Tagalog: Alyansang Futbol) kasama ng United Football Clubs Association (Pinaikli:UFCA, Tagalog: Samahan ng mga Nagkakaisang Kapisanang Futbol) Ang UFL ay nangungunang ligang pangfutbol sa Pilipinas. Ito ay sinasapihan ng sampung mga kapisanan at tumatakbo sa sistema ng promosyon and relegasyon sa UFL Division 2. Ang mga laro ay pangkaraniwang tuwing Martes, Huwebes at Sabado. Para maiwasan ang panahon ngtag-ulan ng bansa, ang liga ay karaniwan nagsisimula sa Enero o Pebrero bawat taon._NEWLINE_Ang liga ay nagsimula bilang torneyong hindi wagas na propesyunal noong 2009. Sa una nitong edisyon, ang unang UFL Cup, na pinahihintulutan ng parehas ng Philippine Football Federation at National Capital Region Football Association, ay idinaraos noong 2009 para matukoy ang mga koponang sasali sa unang UFL. Mula noong, ito ay sinasabi bilang isang umiral na liga ng futbol, na sinimulan ng mga dating manlalaro ng futbol at ng mga mahihilig sa natukoy na laro. May kabuuang mga 21 koponan o kapisanan na ang sumali sa UFL Division 1 simula ng pagkakatatag nito. Sa kasalukuyan ito ay pinamumunuan ng Football Alliance, na may layon na ipagpatuloy ang pagpapaunlad ng futbol sa Pilipinas sa pamamagitan ng isang premier na liga._NEWLINE_Simula ng unang taon ng UFL, tatlong koponan ay naipangalan bilang kampeon ng unang dibisyong ng liga: Ang Philippine Air Force (2 beses), ang Global (2 beses), at ang Stallion (1 beses). Ang kasalukuyang kampeon ay ang Global, ang nanalo ng 2014 na edisyon.'